50 ປີ ຫລັງຈາກ ການຂຶ້ນໄປ ດວງເດືອນ ຄວາມສົນໃຈ ຄັ້ງໃໝ່ ກໍໄດ້ປາກົດ ຂຶ້ນມາອີກ
ທ່ານ ເວີດສ໌ ເຊື່ອວ່າ ອະນາຄົດ ຂອງອຸດສາຫະກຳ ອະວະກາດ ແມ່ນການຮ່ວມມື ລະຫວ່າງ ລັດ ກັບເອກະຊົນ.
ເມື່ອ 49 ປີກ່ອນ ໃນເດືອນນີ້, ນັກບິນອະວະກາດ ສະຫະລັດ ໄດ້ລົງຢຽບພື້ນດວງເດືອນ ເປັນຄັ້ງທຳອິດ ໃນລາຍການ Plugged In ສຳລັບອາທິດນີ້, ຜູ້ຈັດລາຍການຂອງວີໂອ ເອ ນາງ ເກຣຕ້າ ແວນ ຊັສເຕີເຣັນ ແລະແຂກຮັບເຊີນຂອງລາວ ໄດ້ລົມກັນ ກ່ຽວກັບ ປະຫວັດ ຂອງການສຳຫຼວດອະວະກາດ ສະຫະລັດ ແລະ ສິ່ງທີ່ຈະເກີດຂຶ້ນ ໃນອະນາ ຄົດ, ໃນຂະນະທີ່ຂໍ້ສະເໜີສຳລັບກອງກຳລັງອະວະກາດໃໝ່ຂອງປະທານາທິບໍດີ ສະ ຫະລັດ ທ່ານ ດໍໂນລ ທຣຳ ນັ້ນ ໄດ້ປະເຊີນກັບການກີດກັ້ນໃນລັດຖະສະພາ ນັກຂ່າວ ວີໂອເອ ເຮຊຸສເມັນ ໂອນິ ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳເອົາລາຍລະ ອຽດມາສະ ເໜີທ່ານໃນອັນດັບຕໍ່ໄປ ມັນແມ່ນສິ່ງທ້າທາຍທີ່ເບິ່ງຄືວ່າ ຈະເປັນໄປບໍ່ໄດ້ ຂອງອະດີດປະທານາທິບໍດີ ຈອນ ແອັຟ ເຄັນເນດີ ປະທານາທິບໍດີ ຈອນ ແອັຟ ເຄັນເນດີ ໄດ້ກ່າວໃນວັນທີ 25 ພຶດສະພາ 1961 ວ່າ “ຂ້າພະເຈົ້າເຊື່ອວ່າ ປະເທດນີ້ຄວນອຸທິດຕົນເອງເພື່ອໃຫ້ບັນໃຫ້ບັນລຸເປົ້າໝາຍ, ກ່ອນທົດສະວັດນີ້ຈະຜ່ານໄປ, ກ່ຽວກັບ ການສົ່ງຄົນຂຶ້ນໄປເທິງດວງເດືອນ ແລະ ກັບ ຄືນສູ່ໂລກດ້ວຍຄວາມປອດໄພ ” ແລະ 8 ປີຫຼັງຈາກນັ້ນ ກໍໄດ້ເກີດມີການກ້າວກະໂດດຄັ້ງໃຫຍ່ສຳລັບມະນຸດຊາດ ທ່ານນາງ ວາເລຣີ ນຽລ, ປະທານຫໍພິພິດທະພັນອະວະກາດ ສະມິທໂຊນຽນ ແຫ່ງ ຊາດ ໄດ້ກ່່າວວ່າ “ພວກເຮົາມີປະສົບການໃນອະວະ ກາດທັງໝົດ 15 ນາທີ ໃນເວລາ ທີ່ປະທານາທິບໍດີ ເຄັນເນດີ ໄດ້ທຳການທ້າທາຍນັ້ນ ສະນັ້ນມັນເກືອບວ່າຈະເໜືອ ຈິນຕະນາການວ່າ ມັນສາມາດບັນລຸໄດ້ ແຕ່ແທ້ຈິງແລ້ວ ມັນໄດ້ບັນລຸຄວາມສຳເລັດ ແລະ ພວກເຮົາກໍໃກ້ຈະໄດ້ສະເຫຼີມສະຫຼອງການລົງໄປດວງເດືອນເປັນຄັ້ງທຳອິດ ຄົບ ຮອບ 50 ປີໃນໄວໆນີ້ ” ທ່ານນາງ ວາເລຣີ ນຽລ, ປະທານຫໍພິພິດທະພັນອະວະກາດ ສມິທໂຊນຽນ ແຫ່ງຊາດ ຈື່ໄດ້ຄວາມຕື່ນເຕັ້ນ ແລະ ຄວາມພາກພູມໃຈທີ່ໄດ້ເຫັນຜູ້ຊາຍຄົນນຶ່ງເອົາຕີນລົງໄປ ຢຽບຢູ່ເທິງເດືອນ ແຕ່ປັດຈຸບັນນີ້ຫຼັງຈາກຫຼາຍທົດສະວັດຕໍ່ມາ, ລາວກໍໄດ້ເປັນຫ່ວງ ກ່ຽວກັບ ອັນຕະລາຍໃນການໃຊ້ອະວະກາດ ເປັນບ່ອນເຮັດສົງຄາມ ທ່ານນາງ ວາເລຣີ ນຽລ ກ່າວວ່າ “ການເຮັດໃຫ້ການສື່ສານທາງດາວທຽມໃຊ້ການບໍ່ໄດ້, ການເຮັດໃຫ້ສັນຍານ GPS ໃຊ້ການບໍ່ໄດ້ຈະເຮັດໃຫ້ຊີວິດຢູ່ເທິງໂລກເປັນອຳມະພາດ ພວກເຮົາຍັງເພິ່ງພາອາໄສເທັກໂນໂລຈີນັ້ນຢູ່ໃນຕອນນີ້ ມັນມີຄວາມລະມັດລະວັງ ຫຼາຍຢ່າງທີ່ຈະຮັບປະກັນວ່າມັນຈະບໍ່ເກີດຂຶ້ນ ແລະ ວ່າໄພຂົ່ມແມ່ນມີຢູ່ຕະຫຼອດ ” ປະທານາທິບໍດີ ທຣຳ, ໃນເດືອນມິຖຸນາທີ່ຜ່ານມາ, ໄດ້ສັ່ງໃຫ້ທຳນຽບຫ້າແຈ ພັດທະ ນາກອງທັບໃໝ່ຂຶ້ນມາ, ເຊິ່ງແມ່ນ “ກອງກຳລັງອະວະກາດ ” ທ່ານ ດໍໂນລ ທຣຳ ປະທານາທິບໍດີ ສະຫະລັດ ກ່າວວ່າ “ເມື່ອເວົ້າເຖິງການປ້ອງກັນ ອາເມຣິກາ ມັນບໍ່ພຽງພໍທີ່ຊາວ ອາເມຣິກັນ ຈະມີໜ້າຢູ່ອະວະກາດພຽງໜ້ອຍດຽວເທົ່າ ນັ້ນ, ພວກເຮົາຕ້ອງເອົາຄົນອາເມຣິກັນ ໄປເປັນຜູ້ຄອບງຳ ໃນອະວະກາດ ” ລັດຖະສະພາ, ເຊິ່ງເປັນຜູ້ຮອບຜິດຊອບທັງໝົດ ສຳລັບການສ້າງຂະແນງການໃໝ່ ຂອງກອງທັບນັ້ນ, ແມ່ນຍັງບໍ່ໄດ້ເຫັນດີ ກັບແນວຄິດດັ່ງກ່າວ ໃນຕົ້ນສັບປະດານີ້, ຄະ ນະກຳມະການສະພາຕໍ່າ ແລະ ສະພາສູງ, ບໍ່ໄດ້ລວມຈຳນວນເງິນໃດໆ ສຳລັບການ ສ້າງກອງກຳລັງອະວະກາດ ໃນງົບປະມານການປ້ອງກັນປະເທດຂອງປີໜ້າ ແມ່ນກະທັ້ງພາກສ່ວນເອກະຊົນກໍໄດ້ທຳການຜັກດັນ ເພື່ອທຳການສຳຫຼວດອະວະ ກາດສຳລັບການຄ້າ ທ່ານ ແອຣັອນ ໂອສເຕີເລ ຈາກອົງການອະວະກາດ ໂປແລນ ກ່າວວ່າ “ວິໄສທັດຂອງ ພວກເຮົາກໍແມ່ນວ່າ ວິທີທີ່ດີທີ່ສຸດ ທີ່ພວກເຮົາຈະໄດ້ຜົນປະໂຫຍດ ຈາກອະວະກາດ ນັ້ນ ແມ່ນເຮັດໃຫ້ມັນມີປະໂຫຍດສຳລັບທຸກຄົນ ” ມີຫຼາຍເຖິງ 6 ບໍລິສັດເອກະຊົນໃນຕອນນີ້ ທີ່ກຳລັງຊອກຫາໂອກາດໃນການທ່ອງທ່ຽວ ເທິງອະວະກາດ ແລະ ບາງເທື່ອກໍໃກ້ຈະສົ່ງປະຊາຊົນທຳມະດາ ຂຶ້ນໄປໂຄຈອນໃນ ອະວະກາດພຽງສອງສາມເດືອນຂ້າງໜ້ານີ້ກໍເປັນໄດ້ ທ່ານ ເທີຣີ ເວີດສ໌ ຜູ້ທີ່ໄດ້ບັນຊາສະຖານີອະວະກາດສາກົນໄດ້ເວົ້າວ່າ “50 ປີທຳອິດ ແມ່ນກ່ຽວກັບ ລັດຖະບານ ແລະ ເລື່ອງອະວະກາດແມ່ນມີລາຄາແພງຫຼາຍ, ມັນເປັນ ອັນຕະລາຍ, ແລະ ມັນກໍຍາກ ແຕ່ຂ້າພະເຈົ້າຄິດວ່າໃນ 50 ປີຂ້າງໜ້າ, ມັນຈະເປັນ ເລື່ອງທີ່ແຕກຕ່າງ ” ທ່ານ ເວີດສ໌ ເຊື່ອວ່າ ອະນາຄົດຂອງອຸດສາຫະກຳອະວະກາດ ແມ່ນການຮ່ວມມືລະ ຫວ່າງ ລັດກັບເອກະຊົນ ແຕ່ແນວໂນ້ມອາດອີງໄປຫາ ການຂະຫຍາຍການລົງທຶນດ້ານການຄ້າ ອີງຕາມການ ກ່າວຂອງທ່ານ ປີເຕີ ແມັກກຣາທ໌ ຈາກບໍລິສັດ ໂບອິ້ງ ທ່ານ ປີເຕີ ແມັກກຣາທ໌ ຜູ້ອຳນວຍການຝ່າຍຂາຍ ແລະການຕະຫຼາດ ສຳລັບການສຳ ຫຼວດອະວະກາດ, ບໍລິສັດ ໂບອິ້ງ ໄດ້ກ່າວວ່າ “ຂ້າພະເຈົ້າຢາກເວົ້າໂດຍສະເພາະວ່າ ລັດຖະບານເປັນຜູ້ນຳພາ ແລະ ແນວໂນ້ມການຄ້າ ກໍຈະຕາມມາ ” ແລະ ສະນັ້ນໃນຂະນະທີ່ວັນຄົບຮອບ 50 ປີ ຂອງການລົງຢຽບດວງເດືອນກໍາລັງຫຍັບ ໃກ້ເຂົ້າມານີ້, ຈຸດເພັ່ງເລັງໃນຕອນນີ້ ແມ່ນໄດ້ປ່ຽນໄປຫາສິ່ງທີ່ວ່າ ໃນອີກ 50 ປີຂ້າງ ໜ້ານັ້ນ ມັນຈະພາເຮົາໄປຮອດໃສ